जिलाधिकारी डा. चौहान घटना स्थल पर तब तक मौजूद रहें जब तक सभी मृतकों को खाई से निकाला गया। दुर्घनाग्रस्त वाहन में कुल 15 लोग सवार थे जिसमें 13 लोगों की घटना स्थल पर मौत हो गई तथा दो महिलाएं घायल हुयी। जिलाधिकारी ने तत्काल घायलों को भटवाड़ी सामुदायिक अस्पताल में उपचार हेतु एम्बुलेंस से भिजवाया। जबकि 13 मृतकों को एसडीआरएफ, आईटीबीपी पुलिस, पीआरडी जवान की मदद से खाई से निकाला गया। वाहन में 14 लोग एक ही गांव भंकोली के सवार थे, जो अपने देव डोली के साथ गंगोत्री धाम के दर्शन करने के बाद अपने घर आ रहे थे।अचानक पहाड़ी से हुए भूस्खलन के कारण गाड़ी मलबे की चपेट में आने से खाई में गिर गई। जबकि वाहन चालक नाल्ड का निवासी था। सभी मृतकों को पोर्स्टमाटम के लिए जिला अस्पताल लाया गया।